《梦见周公》
宋代·林希逸

至圣元无梦，伤麟有隐忧。道传自公旦，意切为宗周。

泗水蘧方自，东山记昔留。鸿飞归不复，蝶化恍同游。

洛卜图何在，殷楹涕自收。蒲姑如可作，料想订春秋。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。